Na temelju članka 48. st. 1. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 44. Statuta Grada Karlovca (''Glasnik Grada Karlovca'' br. 1/15 – potpuni tekst, 3/18, 13/18, 6/20 i 4/21), na temelju članka 4. st.1. Odluke o raspolaganju nekretninama u vlasništvu Grada Karlovca („Glasnik Grada Karlovca“ br. 11/20), te uz primjenu odredbi Odluke o davanju u zakup i na privremeno korištenje javnih površina i zemljišta u vlasništvu Grada Karlovca („Glasnik Grada Karlovca“ br. 6/19) i Odluke o zakupu i kupoprodaji poslovnog prostora u vlasništvu Grada Karlovca („Glasnik Grada Karlovca“ br. 10/19) i na temelju Odluke gradonačelnika Grada Karlovca, KLASA:944-01/21-01/67, URBROJ:2133/01-10-02/07-21-4 od 31. ožujka 2021. godine, Grad Karlovac raspisuje sljedeći

**N A T J E Č A J**

za davanje u zakup poslovnog prostora i javne površine za postavljanje terase

1. Daju se u zakup, kao jedna cjelina, u svrhu obavljanja ugostiteljske djelatnosti - Područje – I -djelatnost pripreme i usluživanja pića, sve djelatnosti u Odjeljku 56. - djelatnosti pripreme i usluživanja hrane i pića, poslovni prostor i javna površina za postavljanje terase, u Karlovcu – na dijelu nekretnine na prostoru registriranog gradskog kupališta „Foginovo“ oznake k.č.br. 1869 - Rakovac (uređena plaža Rakovac površine 9180 m2, gospodarska zgrada Rakovac površine 21 m2 i gospodarska zgrada Rakovac površine 32 m2) ukupne površine 9233 m2, upisane u z.k.ul. 1347 k.o. Karlovac II, u naravi drveni montažni objekt dimenzija 420x320x220 cm sa strehom u produžetku dimenzija 700x450 cm, terasa dimenzija 17,50x13,50 m, uz pravo korištenja okolnog zemljišta za provedbu Plana programskih sadržaja urbanog karaktera, prema ortofoto karti koja je u privitku ovog natječaja, na vremenski rok od 5 (pet) godina.

Početna zakupnina iznosi 3.400,00 kuna mjesečno, na ponuđeni neto iznos mjesečne zakupnine obračunava se PDV, temeljem Zakona o porezu na dodanu vrijednost.

1. Ugovor o zakupu sklapa se na razdoblje od 5 (pet) godina, ali isti može prestati i prije isteka ugovorenog roka radi privođenja namjeni predmetne nekretnine sukladno prostornim planovima.

Mjesečnu zakupninu zakupnik će plaćati za razdoblje od 01. lipnja do 30. rujna tekuće godine. U razdoblju od 01. lipnja do 30. rujna zakupnik mora obavljati djelatnost na zakupljenoj nekretnini najmanje 5 (pet) dana u tjednu i to najmanje od srijede do nedjelje. Ukoliko nastane potreba za radom izvan predviđenog vremenskog razdoblja korištenja, isto će biti predmet aneksa ugovora o zakupu uz plaćanje mjesečnog iznosa zakupnine umanjenog za 50 %. Zakupnik je dužan obavljati djelatnost poštujući važeće zakonske propise i opće akte Grada Karlovca.

1. Pravo na podnošenje ponude imaju fizičke osobe koje imaju registrirani obrt ili obavljaju samostalnu profesionalnu djelatnost, te pravne osobe.

Pisana ponuda (OBRAZAC O-PON-1) za sudjelovanje u natječaju mora sadržavati:

* ime i prezime ponuditelja, prebivalište/sjedište, OIB (za fizičke osobe koje imaju registrirani obrt ili obavljaju samostalnu profesionalnu djelatnost), odnosno naziv trgovačkog društva, sjedište, OIB (za pravne osobe) te e – mail adresu i broj telefona radi kontakta,
* presliku osobne iskaznice (za fizičke osobe koje imaju registrirani obrt ili obavljaju samostalnu profesionalnu djelatnost),
* presliku izvatka iz odgovarajućeg registra ne starijeg od 3 mjeseca iz kojeg mora biti vidljivo da je ponuditelj ovlašten obavljati djelatnost koja je oglašena (sudski/obrtni registar ili drugi odgovarajući upisnik),
* opis ugostiteljske ponude koju će ponuditelj pružati na zakupljenoj nekretnini,
* ponuđeni iznos mjesečne zakupnine, ne manji od oglašenog u javnom natječaju,
* broj žiro računa s naznakom poslovne banke kod koje je isti otvoren, za povrat jamčevine,
* izvornik ili ovjerenu presliku potvrde o stanju poreznog duga ponuditelja što ju je izdala nadležna porezna uprava Ministarstva financija, ne stariju od 30 dana,
* BON-2 poslovne banke kao dokaz solventnosti.
* dokaz o izvršenoj uplati jamčevine,
* situacijski nacrt korištenja javne površine za postavljanje terasa u prostoru izrađen u mjerilu koje osigurava preglednost i detaljnost podataka uključujući grafički prikaz rasporeda urbane opreme sa tekstualnim opisom urbanih uvjeta postavljanja terase, sukladno odredbama Odluke o komunalnom redu („Glasnik Grada Karlovca br. 06/19), (prikaz mikrolokacije terase sa površinama iste te prikaz rasporeda urbane opreme na terasi).
* Plan programskih sadržaja urbanog karaktera (sportski, kulturni, radionice i sl.) koje namjerava provoditi tijekom razdoblja trajanja zakupa (OBRAZAC OPPS). Zakupnik u navedenom periodu ima obavezu organizirati minimalno 8 programskih sadržaja (2 mjesečno).
* podnošenjem ponude ponuditelj je suglasan da Grad Karlovac može prikupljati, obrađivati i koristiti dane osobne podatke u svrhu provedbe postupka javnog natječaja, sukladno propisima o zaštiti osobnih podataka

U slučaju da na natječaju sudjeluje osoba iz Zakona o pravima hrvatskih branitelja iz Domovinskog rata i članova njihovih obitelji dužna je dostaviti dokaz o utvrđenom svojstvu

branitelja temeljem kojega koristi pravo prvenstva za zasnivanje zakupa.

1. Neće se razmatrati:
2. nepravodobne ponude,
3. nepotpune ponude,
4. ponude onih ponuditelja koji ne ispunjavaju uvjete natječaja,
5. ponude onih ponuditelja čiji je vlasnik, suvlasnik ili direktor povezana osoba s fizičkom ili pravnom osobom koja ima nepodmirene obveze s bilo koje osnove, uključujući i obveze preostale nakon okončanja stečajnog ili likvidacijskog postupka poslovnog subjekta (pravne osobe/obrta), kojima je podnositelj zahtjeva bio osnivač, vlasnik ili većinski suvlasnik ili im je dug otpisan zbog stečaja ili likvidacije povezane osobe prema Gradu Karlovcu i trgovačkim društvima u kojima Grad Karlovac ima više od 50 % vlasništva i ustanovama kojih je Grad osnivač kao i dug prema državnom proračunu.
6. Najpovoljnijom ponudom smatrat će se ona ponuda koja, uz ispunjenje uvjeta iz natječaja, sadrži najveći iznos zakupnine.
7. Prvenstveno pravo na sklapanje ugovora o zakupu imaju:

1. osobe iz Zakona o pravima hrvatskih branitelja iz Domovinskog rata i članova njihovih obitelji, ako sudjeluju i ispunjavaju uvjete iz javnog natječaja i ove Odluke, ako prihvate najviši ponuđeni iznos zakupnine, te ako nisu u zakupu drugog poslovnog prostora.

2. dosadašnji zakupnik, koji je uredno izvršavao obveze iz ugovora o zakupu, a koje je sudjelovao kao ponuditelj na natječaju, ako udovoljava uvjetima natječaja, te prihvati najvišu ponuđenu zakupninu.

1. Ukoliko na natječaju sudjeluju osobe koje, temeljem zakonskih propisa ili odredaba javnog natječaja, imaju prvenstveno pravo na sklapanje ugovora o zakupu poslovnog prostora, u postupku otvaranja ponuda mora im se omogućiti da na zapisnik izjave da žele koristiti svoje pravo uz prihvat najpovoljnije ponude odnosno da se izjasne o korištenju svog prava pisanim putem u roku od 3 (tri) dana, računajući od dana dostavljanja pisane obavijesti.
2. Osobe koje sudjeluju u javnom natječaju moraju položiti jamčevinu u trostrukom iznosu početnog iznosa zakupnine, u korist proračuna Grada na IBAN HR7824000081817900000, model: HR68 poziv na broj: 7706-OIB uplatitelja.

Ponuditelju čija je ponuda izabrana kao najpovoljnija uplaćena jamčevina se uračunava u beskamatni polog za plaćanje zakupnine i drugih troškova sukladno ugovoru o zakupu, a ostalim se natjecateljima uplaćena jamčevina vraća u roku od 15 dana, bez prava na kamate.

Prije zaključivanja ugovora o zakupu zakupnik je dužan na ime osiguranja plaćanja dostaviti bjanko zadužnicu ovjerenu i potvrđenu kod javnog bilježnika na iznos koji pokriva razliku između pune ugovorene zakupnine za cijelo razdoblje i uplaćene jamčevine.

U slučaju da ponuditelj koji je ponudio najviši iznos zakupnine odustane od svoje ponude nakon donošenja odluke o izboru za najpovoljnijeg ponuditelja gubi pravo na povrat jamčevine.

1. Odluku o odabiru najpovoljnijeg ponuditelja donosi Povjerenstvo i ista se dostavlja svim ponuditeljima. Protiv odluke o odabiru najpovoljnijeg ponuditelja neizabrani ponuditelji mogu podnijeti prigovor gradonačelniku u roku 3 (tri) dana od dostave odluke.
2. Ako najpovoljniji ponuditelj odustane od ponude nakon otvaranja ponuda ili ako ne sklopi ugovor o zakupu u roku 5 (pet) dana od dana primitka prijedloga ugovora, smatrat će se da je odustao od sklapanja ugovora o zakupu te gubi pravo na povrat jamčevine, a Povjerenstvo može donijeti odluku o izboru sljedećeg najpovoljnijeg ponuditelja ili će se raspisati novi natječaj.
3. Ukoliko je više ponuditelja dalo ponudu za predmetni poslovni prostor i javnu površinu za postavljanje terase, a te ponude udovoljavaju uvjetima natječaja i imaju istovjetnu ponuđenu visinu zakupnine, Povjerenstvo će pisanim putem o tome izvijestiti ponuditelje te ih pozvati da u roku od 3 dana od primitka poziva, pisanim putem, u zatvorenoj omotnici, ponude novi iznos mjesečne zakupnine.

Povjerenstvo će, uz prisustvovanje natjecatelja, otvoriti nove ponude te predložiti najpovoljnijeg ponuditelja.

1. Grad Karlovac na prostoru registriranog gradskog kupališta „Foginovo“, izuzev dijela nekretnine koja je predmet ovog natječaja, zadržava pravo organizirati manifestacije od interesa za Grad Karlovac kao i ugostiteljsku ponudu za vrijeme trajanja manifestacija – Dani piva i sl., a zakupnika je o istome dužan obavijestiti u pisanome obliku najmanje 15 dana prije održavanja manifestacije.
2. Zakupnik se obvezuje: osigurati drveni montažni objekt od požara, vremenske nepogode i provale; plaćati sve troškove korištenja zakupljene nekretnine – električna energija, voda, čistoća i sl. temeljem ispostavljenih računa davatelja navedenih usluga; o svom trošku urediti i opremiti zakupljenu nekretninu za ugovorenu namjenu na način da se uklapa u vizualni identitet kupališta te je namjenski koristiti i održavati u urednom stanju (uključujući čišćenje snijega, lišća i smeća sa zakupljene javne površine), o svom trošku obavljati radove tekućeg održavanja nekretnine (čišćenje, manji popravci instalacija i sl.).
3. Zakupnik nema pravo zakupljeni poslovni prostor i javnu površinu za postavljanje terase ili njen dio dati u podzakup niti dati trećoj osobi po bilo kojoj pravnoj osnovi na korištenje ili sukorištenje.
4. Ponude se dostavljaju na propisanom obrascu u zatvorenim omotnicama s naznakom „PONUDA ZA ZAKUP POSLOVNOG PROSTORA i JAVNE POVRŠINE ZA POSTAVLJANJE TERASE „FOGINOVO“ – NE OTVARAJ“ na adresu: Grad Karlovac, Upravni odjel za imovinsko pravne poslove i upravljanje imovinom, Banjavčićeva 9, Karlovac.
5. Ponude moraju stići na adresu iz točke 15. ovog natječaja do zaključno 16. travnja 2021. godine do 12,00 sati, bez obzira na način dostave. Ponude će se otvarati 16. travnja 2021. godine u 12,00 sati. Otvaranju pisanih ponuda mogu prisustvovati ponuditelji koji su podnijeli pisane ponude ili njihovi punomoćnici.
6. Grad ima pravo ne prihvatiti niti jednu ponudu i pravo poništiti natječaj u bilo koje vrijeme prije potpisivanja ugovora o zakupu, što se odnosi i na vremensko razdoblje nakon prihvata ponude, bez obrazloženja i bez odgovornosti prema ponuditeljima za bilo kakvu štetu, troškove i sl.
7. Dodatne obavijesti o natječaju mogu se dobiti mogu se dobiti u Upravnom odjelu za imovinsko pravne poslove i upravljanje imovinom, Banjavčićeva 9 ili na telefon 628-146.